سعاد حسنى

سعاد حسنى البابا  Soad Hosni Elbaba (26 يناير 1943 القاهره - 21 يونيه 2001 لندن) ممثله مصريه مشهوره اتلقبت بسندريلا السينيما المصريه والعربية .

نشأتها 

اتولدت سعاد حسني البابا يوم 26 يناير 1943 فى حي بولاق ابو العلا بالقاهره لعيلة فنية ، والدها محمد حسني البابا اللي كان من اكبر الخطاطين هيا اخت المطربة نجاة الصغيره من الأب ، وجدها لأبوها هوه المغنى السورى حسنى البابا واللى كان هاجر لمصر فى سنة 1912 ، امها مصرية هيه جوهرة محمد حسن . ترتيب سعاد حسنى بين اخواتها كان العاشر بين 17 أخ وأخت منهم اختين شقيقتين هما كوثر وصباح و 8 من والدها و 6 من والدتها . انفصل ابوها عن امها وعمرها 5 سنين ، بعد كده امها اتجوزت مفتش التربية والتعليم عبد المنعم حافظ اللى تولى تربيتها هيه وشقيقتيها . سعاد حسنى مااتعلمتش كتير فى المدارس ، لكنها اتعلمت فى بيتها بمساعدة جوز أمها .

اشتغلت سعاد حسنى فى الفن وهى طفلة صغيرة مع بابا شارو واكتشفها للسينما عبد الرحمن الخميسي، بعدين عملت فى أدوار متعددة، وحين فاقت شهرتها الآفاق لقبت بسندريلا الشاشة العربية. اتجوزت من المخرج صلاح كريم، ومن المخرج علي بدرخان، ثمبعد كده من كاتب السيناريو ماهر عواد. عملت فى التلفزيون فى مسلسل (هو وهى)، كمان اخدت جوايز كتيرة عن أفلام (الحب اللى كان) و(غروب وشروق) مع صلاح ذو الفقار ورشدي اباظه. و نافست الفنانة فاتن حمامه فى أن تكون نجمة القرن العشرين، واستطاعت بخفة أن تقدم مسيرة من الغناء والتمثيل والاستعراض جعلتها ملكة فى قلوب الجماهير .

جوازاتها 
سعاد حسنى اتجوزت خمس مرات: كان الاولانى المطرب عبد الحليم حافظ (1960-1965) وهو زواج عرفى أكده البعض وأنكره البعض الآخر، وكان الثانى المصور والمخرج صلاح كريم (1966-1968) وانتهى بالطلاق، وكان التالت المخرج على بدرخان (1970-1981) وانتهى زواجهما ايضا بالطلاق، وكان الرابع طالب معهد السينما زكى فطين عبد الوهاب سة 1981 وانتهى زواجهما بالطلاق بعد عدة شهور، لإعتراض والده المخرج فطين عبد الوهاب على ذلك الزواج، وكان الخامس السيناريست ماهر عواد (1987-2001) وماتت وهى على ذمته.

اعمالها

اغانى 
 الدنيا ربيع
 البنات البنات .. الطف الكائنات
 الحياة لونها بمبى
 بانو على اصلكم
 خالى البيه
صباح الخير يا مولاتى
 خلى بالك من زوزو
 دولا مين ودولا مين
 شكلاته
 صغيره عالحب
 ماحلا العروسه
 منتش قد الحب
 ندرن على
 يا واد يا تقيل
 ياترى انت فين
 فاکر و لا ناکر من الحان هلکوت زاهیر

فيلموجرافيا 

 الراعى والستات (1992) .... وفاء
 الدرجة التالتة (1988) .... نعناعة
 عصفور الشرق (1986) .... دور قصير وصامت
 الجوع (1986) .... زبيدة
 حب فى الزنزانة (1983) .... فايزة
 القادسية (1982)
 غريب فى بيتى (1982) .... عفاف
 موعد على العشاء (1981) .... نوال
 المشبوه (1981) .... فاطمة / بطة
 اهل القمة (1981) .... سهام
 المتوحشة (1979) .... بهية
 شفيقة ومتولى (1978) .... شفيقة
 الكرنك (1975) .... زينب
 على من نطلق الرصاص (1975)
 أميرة حبي أنا (1974) .... أميرة
 اين عقلي (1973)
 غرباء (1973)
 خلي بالك من زوزو (1972) .... زينب / زوزو
 الخوف (1972)
 الناس والنيل (1972)
 زوجتى والكلب (1971)
 الحب الضائع (1970) .... ليلى
 غروب وشروق (1970) .... مديحة
 الاختيار (1970)
 شىء من العذاب (1969)
 فتاة الاستعراض (1969) .... فايزة
 بئر الحرمان (1969)
 نادية (1969) .... نادية / منى
 حكاية 3 بنات (1968) .... شهيرة
 بابا عايز كده (1968)
 حواء والقرد (1968)
 الزواج على الطريقة الحديثة (1968) .... نهى
 نار الحب (1968)
 شقة الطلبة (1967)
 ال مرات التانيه (1967) .... فاطمة
 شباب مجنون جداً (1967)
 صغيرة على الحب (1966) .... سميحة
 شقاوة رجاله (1966)
 مبكى العشاق (1966)
 القاهرة 30 (1966) .... إحسان
 ليلة الزفاف (1966)
 فارس بن حمدان (1966)
 المغامرون التلاته (1965)
 الثلاثه يحبونها (1965) .... ايمان
 الطريق (1964)
 للرجال بس (1964) .... سلوى
 العزاب التلاته (1964)
 المراهقان (1964)
 اول حب (1964)
 العريس يصل غدًا (1963)
 عيلة زيزى (1963) .... سناء
 الجريمه الضاحكه (1963) .... ليلى
 شقاوة بنات (1963)
 من مش ميعاد (1962)
 موعد فى البرج (1962)
 غصن الزيتون (1962)
 صراع مع الملائكة (1962)
 لماذا أعيش (1961)
 مافيش تفاهم (1961)
 هيه تلاته (1961)
 السبع بنات (1961)
 الضوء الخافت (1961)
 السفيرة عزيزة (1961) .... عزيزة
 مال وستات (1960) .... نعمت
 غراميات ست (1960)
 إشاعة حب (1960) .... سميحة
 ثلاثة رجال وإمرأة (1960)
 البنات والصيف (1960) .... سميحة
 حسن ونعيمه (فيلم) (1959) .... نعيمة

مسلسلات 
 حكايات هوه وهى (1985)

وفاتها 
فى يوم 21 يونيه 2001 ماتت سعاد حسنى فى ظروف غامضة بعدما وقعت من بلكونه الشقة اللى كانت ساكنة فيها فى الدور السادس من برج ستيوارت تاور فى منطقة ميدا فيل فى غرب لندن ، فيه ناس كتير بتقول انها اتقتلت لان سلك البلكونه المتين اتقطع و لانها اترمت بعيد كذا متر واللى بينتحر ما يقدرش ينط مش مسافه صغيره و لان ما طلعش منها دم و لان اللى كانت معاها فى الشقه قالت لسمير صبرى انها ماتت قدامها و بعد كده انكرت انها قالت كده .

مصادر

لينكات برانيه 
 

ممثلات مصريات
مغنيات مصريات
ممثلات اغراء
مصريين سوريين
مصريين عاشو فى المملكه المتحده
ناس اتعرضوا للتعذيب
قاهريين
ناس من بولاق